17 घंटे बाद बद्रीनाथ हाईवे खुला; पिछले 24 घंटे में गुजरात-असम में 15 लोगों की मौत
Monsoon Rainfall Tracker State Wise Update; Rainfall Expected in Uttarakhand, Assam, Western-Eastern Rajasthan, Western-Eastern Uttar Pradesh मौसम विभाग (IMD) के मुताबिक अगले 24 घंटे में मध्यप्रदेश-राजस्थान समेत 19 राज्यों में भारी बारिश होने का अनुमान है।
देश भर में मानसून एडवांस स्टेज में पहुंच गया है। इस हफ्ते लगभग सभी राज्यों में बारिश का अलर्ट जारी किया गया है।
मौसम विभाग (IMD) के मुताबिक अगले 24 घंटे में मध्यप्रदेश-राजस्थान समेत 19 राज्यों में भारी बारिश का अनुमान है।
उधर, भारी बारिश के कारण केदारनाथ या‌त्रा दिन भर के लिए रोक दी गई है। लैंड स्लाइड के 17 घंटे बाद बद्रीनाथ का रास्ता दोबारा खोल दिया गया है।
केंद्रीय गृह मंत्री अमित शाह ने स्टेट डिजास्टर रिस्पॉन्स फंड (SDRF) के तहत 19 राज्यों की सरकारों को 6,194.40 करोड़ रुपए जारी करने की मंजूरी दी है।
IMD मुंबई के मुताबिक शुक्रवार दोपहर तक मुंबई, ठाणे और पालघर जिलों में अलग-अलग स्थानों पर तेज बारिश होने की संभावना है।
मानसून का दिल्ली की एयर क्वालिटी पर अच्छा असर पड़ा है। बारिश के कारण दिल्ली का एयर क्वालिटी इंडेक्स 200 से नीचे आ गया है। वहीं, हर्ष विहार इलाके में नाले के ओवरफ्लो होने के कारण उसमें एक ऑटो गिर गया, जिससे ड्राइवर की मौत हो गई।
गुजरात के पंचमहल में भारी बारिश से एक फैक्ट्री की दीवार गिर गई। इस हादसे में 4 बच्चों की मौत हो गई, जबकि 5 अन्य घायल हो गए।
असम स्टेट डिजास्टर मैनेजमेंट अथॉरिटी के मुताबिक, शुक्रवार को राज्य में बाढ़ के हालात में सुधार आया है। अब 20 हजार से कम लोग बाढ़ की चपेट में हैं। इससे पहले गुरुवार को 38 हजार लोग बाढ़ की चपेट में थे।
वहीं, बुधवार को 83 हजार लोग बाढ़ की चपेट में थे। बाढ़ से अब तक 11 लोगों की मौत हो चुकी है।
मानसून ट्रैकर से समझिए देश में मौसम का हाल...
अगले 24 घंटे कैसे रहेंगे…
इन राज्यों में तेज बारिश होगी: उत्तराखंड, असम, पश्चिम-पूर्वी राजस्थान, पश्चिमी-पूर्वी उत्तरप्रदेश, बिहार, पश्चिम बंगाल, मेघालय, अरुणाचल प्रदेश, नगालैंड, मणिपुर, मिजोरम, त्रिपुरा, पूर्वी-पश्चिम मध्यप्रदेश, गुजरात, महाराष्ट्र, तटीय कर्नाटक, केरल, गोवा, सिक्किम और अंडमान-निकोबार।
इन राज्यों में हल्की बारिश होगी: तेज बारिश वाले सभी राज्यों के कुछ हिस्सों में हल्की बारिश भी होगी। इनके अलावा हरियाणा, दिल्ली, पंजाब, हिमाचल प्रदेश, झारखंड, ओडिशा, तमिलनाडु, पुडुचेरी और साउथ कर्नाटक में गरज, बिजली चमकने के साथ हल्की बारिश होगी।
इन राज्यों में मौसम साफ रहेगा: छत्तीसगढ़, विदर्भ, मराठवाड़ा, आंध्रप्रदेश, तेलंगाना, उत्तरी कर्नाटक, जम्मू-कश्मीर और लद्दाख।
अलग-अलग राज्यों से मानसून की तस्वीरें...
अब देश के बाकी राज्यों में मौसम का हाल...
राजस्थान:  बाड़मेर में भारी बारिश से सड़कों पर बाढ़ जैसे हालात
मौसम विभाग ने आज राज्य के 8 जिलों में तेज बारिश का अनुमान जताया है। इसके साथ ही 2 जुलाई से राज्य में बारिश की गतिविधियां हल्की होने की संभावना जताई है। बाड़मेर के चौहटन में गुरुवार रात एक घंटे हुई मूसलाधार बारिश से कई कॉलोनियों में पानी भर गया। यहां की बांकलसर बस्ती और सुंदर नगर के घरों में पानी घुस गया। पूरी खबर पढ़ें...
मध्यप्रदेश: ग्वालियर-चंबल, उज्जैन में आज बारिश का अलर्ट
ग्वालियर, चंबल और उज्जैन संभाग में शुक्रवार को मानसून की एक्टिविटी जारी रहेगी। प्रदेश के कई जिलों में बादल छाए रहेंगे। मौसम वैज्ञानिकों का कहना है कि 1 जुलाई से तेज बारिश का दौर थम जाएगा, जो एक-दो दिन तक रह सकता है। इसके बाद फिर से तेज बारिश का सिलसिला शुरू हो जाएगा। पढ़ें पूरी खबर...
बिहार : 5 जिलों में भारी बारिश की चेतावनी, पानी-पानी हुआ पटना
बिहार में मानसून अब पूरी तरह से एक्टिव हो गया है। आज सुबह से ही पटना,जहानाबाद, गोपालगंज में बारिश हो रही है। मौसम विभाग ने आज प्रदेश के पांच जिलों के लिए भारी बारिश का अलर्ट जारी किया है। एक दिन की झमाझम बारिश में पटना के कई इलाकों में पानी भर गया है। पढ़ें पूरी खबर...
हिमाचल : कमजोर पड़ा मानसून, अगले 4 दिन भी मौसम साफ रहेगा
धमाकेदार शुरुआत के बाद मानसून कमजोर पड़ने लगा है। बीते दो दिनों के दौरान नॉर्मल से भी कम बरसात हुई है। अगले तीन से चार दिन भी बारिश के कम आसार हैं। प्रदेश के अधिकांश भागों में आज से अगले 72 घंटे तक हल्की धूप खिल सकती है। पढ़ें पूरी खबर...
उत्तरप्रदेश : लखनऊ-अयोध्या में सुबह से बारिश, 36 जिलों में अलर्ट
मानसूनी बारिश का दौर दूसरे दिन शुक्रवार को भी जारी है। लखनऊ, अयोध्या, वाराणसी और कानपुर में देर रात से रुक-रुककर बरसात हो रही है। मौसम विभाग ने शुक्रवार को प्रदेश के 36 जिलों में भारी बारिश का अलर्ट जारी किया। शुक्रवार सुबह बारिश की वजह से सुबह-ए-बनारस मंच द्वारा आयोजित गंगा आरती स्थल को बदलना पड़ा। पढ़ें पूरी खबर...